Казімір Скірмунт (архітэктар)

Казімір Маўрыцый Шыман Скірмунт, у расійскай традыцыі Казімір Аляксандравіч Скірмунт (1824—1893) — каталіцкі дваранін-землеўласнік, расійскі архітэктар.

 Біяграфія 
Са шляхецкага роду Скірмунтаў герба «Дуб». Сын прадпрымальніка і прамыслоўца Аляксандра Ізідара Скірмунта і Канстанцыі з Сулістроўскіх (1806—1845), дачкі мінскага губернатара Казіміра Сулістроўскага. Акрамя Казіміра ў сям’і было яшчэ 10 дзяцей: пяцёра сыноў і пяцёра дачок.

Казімір Скірмунт як уладальнік маёнтка Калоднае прадстаўляў Пінскі павет у Мінскім губернскім Камітэце паляпшэння сялянскага жыцця (1858), а пасля адмены прыгону ў 1861 г. актыўна працаваў як міравы пасрэднік.

Падчас паўстання 1863 г. ён пакінуў гэтую пасаду і адмовіўся падпісаць «адрас» на імя расійскага імператара, у якім мінская шляхта выказвала сваю адданасць расійскаму прастолу. Быў арыштаваны і змешчаны разам з іншымі былымі міравымі пасрэднікамі, якія таксама адмовіліся ад пасады, у будынку Мінскага шляхецкага схода, а потым высланы ў Кастраму. Як удзельніца паўстання была выслана ў Тамбоў і ягоная жонка, таленавіты скульптар Гелена Скірмунт (1827—1874). Маёнткі падвергліся прымусоваму продажу. Дачку Канстанцыю (1851—1934), якая стане вядомай грамадскай дзяячкай і публіцысткай, выхоўвала бабуля Гартэнзія Скірмунт з Ордаў.

Пасля вяртання са ссылкі ў 1867 г. Казімір, якому не дазволілі застацца на Міншчыне, атрымаў ад бацькі падарунак у выглядзе балаклаўскіх вінаграднікаў і паехаў у Крым. Гелена Скірмунт разам з дачкой Канстанцыяй далучыліся да яго праз два гады.

міні|злева|Магілы Казіміра і Гелены Скірмунтаў
Пахаваны на старых каталіцкіх могілках у Пінску побач з жонкай і цешчай Гартэнзіяй Скірмунт з Ордаў.

 Сям’я 
У шлюбе з мастачкай Геленай Скірмунт (1827—1874) меў дзяцей:
 Ірэна (1851—1921), у шлюбе з Астроўскім (1840? — ?)
 Канстанцыя (1851—1934), грамадская дзяячка і «краёвая» публіцыстка.
 Станіслаў (1857—1921).
 Казіміра Браніслава (1865—1938), у шлюбе з Казімірам Ігнацыем Ромерам (1860? — ?).

 Творчасць 
міні|злева|Будынак былога дваранскага пяцікласнага вучылішча ў 1920-я гг.
 Двухпавярховы мураваны будынак для дваранскага пяцікласнага вучылішча ў Пінску (1852—1853)О Пинской гимназии.

 Літаратура 


Катэгорыя:Архітэктары Пінска
Катэгорыя:Архітэктары XIX стагоддзя
Катэгорыя:Архітэктары Беларусі